Vuonna 2007 Jim Valles yhdessä professori Jimmy Xun kanssa osoitti, että Cooperin parit voivat tuottaa myös eristäviä tiloja. Hyvin ohuissa materiaaleissa ne yhdessä liikkumisen sijaan pyrkivät jumittumaan pieniksi saarekkeiksi eivätkä pysty enää etenemään.
Cooperin parit ovat vastuussa varauksen kuljettamisesta tässä metallisessa tilassa. Mielenkiintoista on, että kukaan ei ole perustasolla täysin varma, kuinka ne sen tekevät. - Tämä löytö vaatii lisää teoreettista ja kokeellista työtä ymmärtääksemme tarkalleen mitä tapahtuu, toteaa Valles yliopistonsa tiedotteessa.
Tällä kertaa etsittiin Cooper-pareja ei-suprajohtavassa metallisessa tilassa tutkimalla pienten reikien ryhmillä kuvioitua korkean lämpötilan suprajohde yttriumbariumkuparioksidia (YBCO). Ajatus siitä, että bosonin kaltaiset Cooperin parit ovat vastuussa tästä metallisesta tilasta, on yllättävää, tutkijat sanovat. Kvanttiteoriassa on elementtejä, joiden mukaan tämän ei pitäisi olla mahdollista. Joten tässä tilassa tapahtuvan ymmärtäminen voi johtaa jännittävään uuteen fysiikkaan, mutta lisätutkimuksia tarvitaan.
- Bosonit ovat yleensä enemmän aaltomaisia kuin fermioniset elektronit, joten puhumme siitä, että niillä on vaihe ja ne aiheuttavat interferenssiä samalla tavalla kuin valo. Näin ollen saattaa olla olemassa uusia tapoja varauksen siirtämiseen laitteissa toimimalla bosonien välisillä interferensseillä, Valles kertoo.
Nanobittejä 2.12.2019